חותר הקאייקים בן ה-20, סתיו מזרחי מעמק הירדן, הוכתר היום בפעם השלישית ברציפות לאלוף ישראל במקצה ל-200 מטרים . אליפות ישראל התקיימה בבית ירח בכנרת בתנאי מזג אויר קשים בגלל החום הכבד.
מזרחי עבר את המרחק בזמן של 36.18 שניות , למרות רוח צד חזקה. הוא הקדים בפער ניכר של 1.8 שניות את המקום השני בו סיים איליה פודפולני מעמק הירדן, שהוכתר בעצמו לאלוף ישראל במקצה ל-500 ו-5000 מטרים, והשלים בכך תואר משולש לאחר שאתמול זכה בבכורה במקצה ל-1000 מטרים.
בין הנשים זכתה נטע מלקינסון הצעירה (19) מעמק הירדן שמרה על התארים בהם היא זוכה בקביעות מאז 2015: 200, 1000 ו-5000 מטרים. במקצה הרביעיות ל- 500 מטרים גברים ניצחה הרביעיה של מועדון הקיאקים זבולון ת"א בתוצאה 1:30.02 דקות, במקום השני - עמק הירדן עם 1:33.39 דקות ובמקום השלישי קבוצה נוספת של עמק הירדן עם 1:45 דקות.
בעוד שבועיים תחל עונת התחרויות הבינלאומיות של הקאייקים. לתחרות הראשונה , גביע העולם בסגד הונגריה, יצאו אלופי ישראל סתיו מזרחי, שיתחרה שם במקצים ל-200 מטרים ו-5000 מטרים ונטע מלקינסון שתתחרה במקצים ל- 200, 500 ו-5000 מטרים.